ועדת הכנסת, כנסת 23, פרוטוקול מספר 58, 2020-09-14 12:40

איתן גינזבורג: חברי הכנסת, אני מתכבד - -

שלמה קרעי: איתן, אני מושך את הרביזיה, נמשיך בהסתייגויות.

איתן גינזבורג: אני מודה לך על כך.

איתן גינזבורג: - - אז אנחנו נחדש את הדיון בהסתייגויות.

איתן גינזבורג: בטרם נעבור להסתייגויות, שלחנו לכם טיוטת צו הארכת תקופות של אישורים רגולטוריים של משרד הכלכלה.

איתן גינזבורג: בשבוע שעבר אישרנו אישורים רגולטוריים, אתם זוכרים רישיונות נהיגה?

איתן גינזבורג: זה היה רק על חלק מהצווים, ועכשיו הגיע הצו המשלים.

איתן גינזבורג: הם רוצים לקיים דיון על שני הצווים ביחד בוועדת החוקה, חוק ומשפט, כי זה אותו נושא.

איתן גינזבורג: ארבל, אנחנו צריכים לקבוע איזו ועדה תדון בזה?

ארבל אסטרחן: אולי נכון להגיד שוועדת החוקה תדון בכל הצווים לפי החוק, כי כזכור, זה חוק שנחקק בוועדת הקורונה, לכן לא כתבו שם ועדה, אלא אמרו: ועדה שתקבע ועדת הכנסת.

ארבל אסטרחן: יש פה שני עניינים: הארכת תקופה כללית, ויש סמכויות לשרים לתקן את התוספות שמחריגות נושאים.

איתן גינזבורג: שזה הכול?

איתן גינזבורג: גם נושאים שונים בתחומים שונים?

ארבל אסטרחן: שלל נושאים, אלה יכולים להיות שרים שונים.

בועז טופורובסקי: אבל אם זה בקשות שר הכלכלה, אני לא יודע במסגרת איזה נושא זה, בנושא שבתחום סמכותה של ועדת הכלכלה, לא ראוי שוועדת הכלכלה תדון בזה בצורה מקצועית?

ארבל אסטרחן: מצד שני אולי אפשר להגיד שרוצים שגוף אחד יראה את כל הדברים שמחריגים או שמאריכים, אז אפשר לראות את זה כך או כך.

בועז טופורובסקי: אני לא יודע על מה מדובר, על אילו תקופות.

בועז טופורובסקי: לא נשלחו לנו התקופות, רק הבקשה.

חמד עמאר: מדובר על רישיונות נהיגה?

ארבל אסטרחן: התקופה זה שלושה חודשים.

איתן גינזבורג: זה שלל נושאים של רישיונות ואישורים רגולטוריים.

איתן גינזבורג: פה מדובר ספציפית בשר הכלכלה בייבוא בפטור ממכס לטובין מסוגים שונים.

חמד עמאר: ועדת הכספים לא אמורה לדון בנושא של מכס?

בועז טופורובסקי: ועדת הכלכלה.

איתן גינזבורג: הוא לא דן בצווים עצמם, הוא דן בהארכת תקופות – בזה הוא דן, רק בתקופות.

ארבל אסטרחן: באיזה אישורים רגולטוריים לא יחולו בתקופת ההארכה.

ארבל אסטרחן: התוספת השלישית שאותה מציעים כרגע לתקן היא איזה אישורים רגולטוריים לא יחולו בתקופה.

איתן גינזבורג: כלומר, זה לא בתוכן הצווים עצמם, זה רק בתקופת הקורונה.

ארבל אסטרחן: האם הם יוארכו או לא יוארכו בתקופת הקורונה.

איתן גינזבורג: או שכל צו יבוא ונצטרך להתחיל לנווט את זה, או שתהיה ועדה אחת.

איתן גינזבורג: בגלל שמדובר בשלל רחב של צווים ונושאים, עדיף שוועדה אחת תראה את כל העסק הזה.

בועז טופורובסקי: מה שאתה מחליט.

איתן גינזבורג: הצענו בפעם שעברה את ועדת החוקה, כי זה עסק ברישיונות נהיגה וכו'.

בועז טופורובסקי: אני אומר ועדת קורונה, נראה לי מעניין שם...

ארבל אסטרחן: משהו מתכלל - - -

איתן גינזבורג: יש לך הצעה אחרת?

שלמה קרעי: ביקורת המדינה.

שלמה קרעי: ..

בועז טופורובסקי: קרעי, אתה לא בעד ועדת קורונה?

איתן גינזבורג: אני הולך עם חמד עמאר, מי בעד להעביר את זה לוועדת החוקה?

איתן גינזבורג: ירים את ידו.

איתן גינזבורג: אושר.

איתן גינזבורג: פה אחד.

ארבל אסטרחן: זאת תהיה הוועדה לכל עניין - -

איתן גינזבורג: - - לכל עניין הארכת תקופות.

ארבל אסטרחן: לא, לא רק הארכת תקופות - -

איתן גינזבורג: אישורים רגולטוריים.

ארבל אסטרחן: - - גם מה נכלל בתוספות.

ארבל אסטרחן: יש גם הארכת תקופות, כל החוק נועד לקבוע הארכת תקופות.

ארבל אסטרחן: התוספות מסבירות על מה זה לא יחול, לאיזה סוגי אישורים לא תהיה הארכה אוטומטית.

איתן גינזבורג: מה הנושאים?

איתן גינזבורג: יש שם שלל נושאים?

ארבל אסטרחן: זה יכול להיות כל דבר, למשל עכשיו אישורים – כל דבר לעניין הזה הוועדה תהיה ועדת החוקה.

איתן גינזבורג: נחזור להסתייגויות של חבר הכנסת קרעי.

בועז טופורובסקי: אין יותר נושא חדש?

איתן גינזבורג: לא, הוא מחק.

חמד עמאר: הוא הוריד את זה.

שלמה קרעי: אפשר לקרוא ולהצביע.

איתן גינזבורג: אתה רוצה לנמק אותם?

שלמה קרעי: יש כאן הרבה הצעות חוק חשובות מאוד, ששר המשפטים תוקע לנו אותן כבר חודשיים.

איתן גינזבורג: גם שלי ברשימה שם?

איתן גינזבורג: או שלקחת רק את - - -?

שלמה קרעי: גם בפנים, הכול בפנים.

הילה שי וזאן: ושלי?

הילה שי וזאן: הזוגות שם?

שלמה קרעי: הכול בפנים, את הזוגות אני משאיר לך לטפל, כמו שהתחייבת.

הילה שי וזאן: לא, אם אני כבר מטפלת בכולם, תדאג שאמסלם יעביר - - -

איתן גינזבורג: גברתי היועצת המשפטית, צריך לקרוא את זה פיסית?

ארבל אסטרחן: בוודאי, צריך להצביע גם על כל הסתייגות.

יצחק פינדרוס: אני הייתי מציע לעשות הצרחה ולפתור את כל הבעיות של המדינה: ניסנקורן שר האוצר, ישראל כץ שר המשפטים - - -

איתן גינזבורג: אני לא בטוח ששלמה קרעי יסכים.

שלמה קרעי: כל עוד ניסנקורן יורד משר המשפטים - - -

איתן גינזבורג: ואם הוא שר האוצר, אתה מסכים?

שלמה קרעי: שר האוצר זאת בעיה קשה, אבל משפטים זה עוד יותר קשה מאוצר.

שלמה קרעי: משפטים זה רומס את הדמוקרטיה, אוצר זה רק כלכלי.

שלמה קרעי: ..

שלמה קרעי: אתה רוצה שאני אקרא את ההסתייגויות?

איתן גינזבורג: כן.

שלמה קרעי: אחרי סעיף 2 יבוא: (3) הצעת חוק זו תיכנס לתוקף כאשר הצעת חוק הדחת נציג ציבור התומך במאבק מזוין נגד מדינת ישראל, תתקבל בקריאה שניה ושלישית.

איתן גינזבורג: תקרא הכול ברצף ונצביע על הכול במקשה כאחת, אם זה מקובל עליך.

שלמה קרעי: אוקי: אחרי סעיף 2 יבוא: הצעת חוק זו תיכנס לתוקף לאחר פרסום ברשומות של הצעת חוק הכנסת (תיקון - ועדה לפיקוח על רשויות פיקוח פיננסיות), התש"ף

שלמה קרעי: -2020; אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק להגברת השקיפות בפעילותם של גופים פיננסיים (תיקוני חקיקה), התש"ף-2020.

שלמה קרעי: תראה כמה הצעות חוק חשובות ניסנקורן תוקע לנו.

שלמה קרעי: אחרי סעיף 2 יבוא: הצעת חוק זו תיכנס לתוקף לאחר פרסום ברשומות של הצעת חוק הבנקאות (שירות ללקוח) (תיקון - הפחתת יוקר תשלומי הלוואה לדיור); אחרי סעיף 2 יבוא: הצעת חוק זו תיכנס לתוקף לאחר פרסום ברשומות של הצעת חוק העונשין - - -

יצחק פינדרוס: שלמה, רק תסביר לי האם היא לא מתכנסת בגלל שניסנקורן לא מסכים או בגלל שדודי אמסלם לא מסכים?

שלמה קרעי: בוודאי שניסנקורן.

יצחק פינדרוס: דודי אמסלם מסכים?

יצחק פינדרוס: כי בתקשורת קראתי שהוא לא מסכים.

איתן גינזבורג: לא, לא נכון, חבר הכנסת קרעי, למה אתה אומר את זה?

אלעזר שטרן: איתן, אנחנו לא מוכרחים להישאר...

איתן גינזבורג: לא מוכרחים.

איתן גינזבורג: אגב, מי שביטל את הוועדה האחרונה היה דודי אמסלם.

איתן גינזבורג: גם את הוועדה הקודמת דודי אמסלם ביטל.

שלמה קרעי: ניסנקורן הוא זה שתוקע את כל הצעות החוק.

שלמה קרעי: איתן, אתה יודע, יש לנו ניסיון, ביטול עמלת פירעון מוקדם ארבעה חודשים תקועה אצלו, כי הוא רוצה להבין את החוק עד לפרטי פרטים.

איתן גינזבורג: יש עובדות – יש עובדות.

הילה שי וזאן: אפשר ללכת?

הילה שי וזאן: יש לי דברים יותר חשובים לעשות מהשטויות האלה.

אלעזר שטרן: אחמד טיבי על זה אומר:

אלעזר שטרן: איחלתי בהצלחה לשני הצדדים.

אלעזר שטרן: ..

שלמה קרעי: 5.

שלמה קרעי: אחרי סעיף 2 יבוא: הצעת חוק זו תיכנס לתוקף לאחר פרסום ברשומות של הצעת חוק העונשין (תיקון - גזר דין עונש מוות למורשע ברצח בנסיבות טרור); 6.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק לתיקון פקודת הבנקאות (תקופת צינון למפקח על הבנקים); 7.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק התכנון והבנייה (תיקון - שימוש חורג בקרקע חקלאית); 8.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק דחיית תשלומי הלוואה (נגיף קורונה החדש) (הוראת שעה), התש"ף-2020; 9.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק-יסוד: הממשלה (תיקון - בחירה ישירה לראש הממשלה וחלוקת מנדטים לסיעות הקואליציה); 10.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק לתיקון פקודת הבנקאות (הגבלת עמלת פירעון מוקדם של הלוואה לדיור), התש"ף-2020; 11.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק החלת הריבונות של מדינת ישראל בחבלי יהודה והשומרון, התש"ף-2020; 12.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק החלת ריבונות ישראל בשטח בקעת הירדן וצפון ים המלח; 13.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק-יסוד: שכר נושאי משרה ברשויות השלטון – שאתה חתום עליה, אדוני יושב-הראש.

שלמה קרעי: 14.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק שכר נושאי משרה ברשויות השלטון, התש"ף-2020; 15.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק זכויות הסטודנט (תיקון – ביטול ארגון סטודנטים יציג), התש"ף

שלמה קרעי: –2020; 16.

שלמה קרעי: אחרי סעיף 2 יבוא: (3) הצעת חוק זו תיכנס לתוקף לאחר פרסום ברשומות של הצעת חוק הגנת הצרכן (תיקון – סימון מוצרים מהאיחוד האירופי), התש"ף

שלמה קרעי: –2020; 17.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק הפרטת גלי צה"ל; 18.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק הפרטת תאגיד השידור הציבורי הישראלי והסדרת שידורי הרדיו הציבורי; 19.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק-יסוד: ההתגברות (תיקוני חקיקה); 20.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק הוועדה למינוי בכירים; 21.

שלמה קרעי: אחרי סעיף 1 יבוא הצעת חוק זו תיכנס לתוקף לאחר פרסום ברשומות של הצעת חוק הביטוח הלאומי, (תיקון – תוספות למי שמתחת לגיל 28 עם ילד אחד לפחות).

שלמה קרעי: זה עבר בהוראת שעה, ואנחנו רוצים את זה מלא-מלא.

שלמה קרעי: 22.

שלמה קרעי: אחרי סעיף 1 יבוא הצעת חוק זו תיכנס לתוקף לאחר פרסום ברשומות של הצעת חוק הביטוח הלאומי (תיקון – חישוב דמי אבטלה מהיום הראשון – הוראת שעה); 23.

שלמה קרעי: אחרי סעיף 1 יבוא הצעת חוק זו תיכנס לתוקף לאחר פרסום ברשומות של הצעת חוק עידוד שירות צבאי, לאומי או לאומי-אזרחי, התש"ף

שלמה קרעי: –2020; 24.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק-יסוד: בית המשפט לחוקה; 25.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק לתיקון פקודת הראיות; 26.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק הרשויות המקומיות (תיקון - חזרת עובד רשות לעבודתו לאחר שהתמודד לראשות המועצה), התש"ף-2020; 27.

שלמה קרעי: אחרי סעיף 1 יבוא הצעת חוק זו תיכנס לתוקף לאחר פרסום ברשומות של הצעת חוק עדכון שכר נושאי משרה ברשויות השלטון (הכללת דמי האבטלה בחישוב השכר הממוצע); 28.

שלמה קרעי: אחרי סעיף 1 יבוא הצעת חוק זו תיכנס לתוקף לאחר פרסום ברשומות של הצעת חוק הכנסת (תיקון – גיל סיום כהונת היועץ המשפטי לכנסת).

שלמה קרעי: העלאה מ-65 ל-67, כמו כולם.

שלמה קרעי: זה דווקא נושא מתאים.

שלמה קרעי: 29.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק בתי המשפט (תיקון – תקופת צינון לפני מינוי); 30.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק-יסוד: הכנסת (תיקון – סמכויות ועדת חקירה פרלמנטרית); 31.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק הכניסה לישראל (תיקון - רישיון מיוחד לישיבת ביקור).

איתן גינזבורג: עד 42.

יצחק פינדרוס: הוא בסוף, נשארו לו עוד שלושה.

שלמה קרעי: לא, יש עוד עמוד בהמשך.

הילה שי וזאן: - - - כלים פרלמנטריים.

שלמה קרעי: תתפלאי, יש דמוקרטיה ויש כלים פרלמנטריים.

שלמה קרעי: ..

הילה שי וזאן: - - - אתה בקואליציה, אתה לא באופוזיציה - - -

שלמה קרעי: כשאתם תתנהגו כמו קואליציה, גם אנחנו נתנהג.

שלמה קרעי: 32.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק נציב תלונות הציבור על שופטים (תיקון – מינוי הנציב); 33.

שלמה קרעי: אחרי סעיף 1 יבוא (2) הצעת חוק זו תיכנס לתוקף לאחר פרסום ברשומות של הצעת חוק סדר הדין הפלילי (תיקון - החרגת עובד מערכת אכיפת החוק מתקופת ההתיישנות); 34.

שלמה קרעי: בסעיף (1), במקום בסופו יבוא בתחילתו.

ארבל אסטרחן: אין לזה משמעות, זה לא עברית גם 34 וגם 35.

שלמה קרעי: אוקי, אז אני מסיר את 34 ו-35.

שלמה קרעי: 36.

שלמה קרעי: בסעיף (1), במקום ותמנה, יבוא ותבחר; 37.

שלמה קרעי: בסעיף (1), אחרי מקרב חברי הוועדה יבוא שקיבלו - - -

ארבל אסטרחן: זה גם לא ברור.

שלמה קרעי: אז גם את זה תורידי.

שלמה קרעי: 38.

שלמה קרעי: אחרי סעיף 2 יבוא: 39.

שלמה קרעי: לחברי הכנסת סמכות מלאה לקבל או לא לקבל כל החלטה של הוועדה הציבורית; 40.

שלמה קרעי: במקום סעיף 1 יבוא סעיף א יבוטל.

ארבל אסטרחן: זה מבטל את כל החוק.

ארבל אסטרחן: זה בעצם מבטל את הוועדה הציבורית, ולכן זה שולל את כל החוק וצריך להוריד גם את - - -

שלמה קרעי: 41.

שלמה קרעי: אחרי סעיף 2 יבוא, סעיף 52(ג) מבוטל.

ארבל אסטרחן: זה אפשרי.

שלמה קרעי: 42.

שלמה קרעי: אחרי סעיף 1 יבוא: (2) הכנסת היא הרשות העליונה ולבית המשפט העליון או כל ערכאה אחרת אין שום סמכות לפסוק חוק, חלק מחוק או החלטה או חלק מהחלטה של הכנסת.

איתן גינזבורג: - - - ישמור.

ארבל אסטרחן: צריך רק לומר שחברת הכנסת אוסנת מארק וחבר הכנסת עמית הלוי ביקשו להצטרף לכל ההסתייגויות האלה.

שלמה קרעי: הסתייגויות בעמוד האחרון: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

הילה שי וזאן: ההצגה נגמרה?

יצחק פינדרוס: עמית הלוי בעד זה?

איתן גינזבורג: אנחנו באמצע ההקראה.

שלמה קרעי: לאחר סעיף 1 לחוק יבוא:

ארבל אסטרחן: הכול סתירות לחוקי יסוד.

שלמה קרעי: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

שלמה קרעי: לאחר סעיף 1 לחוק יבוא:

ארבל אסטרחן: זה כבר היה.

שלמה קרעי: לא, זה חודש עוקב וזה חודש לאחר, זה שונה.

שלמה קרעי: לאחר סעיף 1 לחוק יבוא:

יצחק פינדרוס: אתה מעלה את כולם להצבעה?

איתן גינזבורג: שתי ההסתייגויות הנוגעות להפגנות - - -

ארבל אסטרחן: ההפגנות ירדו.

יצחק פינדרוס: נושא חדש, ההוא היה נושא חדש.

שלמה קרעי: זה לא זה, זה משהו אחר, אחר לגמרי.

שלמה קרעי: שם ביטלתי בחוק שהממשלה לא חייבת להחריג הפגנות.

שלמה קרעי: פה אני נותן לראש הממשלה סמכות, זה אחר לגמרי.

שלמה קרעי: אתה רוצה לטעון נושא חדש?

איתן גינזבורג: זה נראה לי נושא חדש.

יצחק פינדרוס: אתה רוצה לטעון נושא חדש?

איתן גינזבורג: אני חושב שזה צריך להיות נושא חדש.

יצחק פינדרוס: תעלה את זה להצבעה.

יצחק פינדרוס: עכשיו אתה עושה לעצמך גול עצמי.

איתן גינזבורג: אני חושב שלא.

ארבל אסטרחן: זה הליך חקיקה - - -

יצחק פינדרוס: אין בעיה, תעשה מה שאתה רוצה.

איתן גינזבורג: אני מציע שאת שתי ההסתייגויות האלה - - -

שלמה קרעי: אני לא רוצה, אתם רוצים?

שלמה קרעי: תציגו נושא חדש ואנחנו נצביע ונעבור את כל התהליך.

איתן גינזבורג: לאור העובדה שהרגע הצבענו נושא חדש בדיוק על שני הנושאים האלה עם ניואנס, אני חושב שראוי שגם שני אלה יוכרזו נושא חדש.

איתן גינזבורג: אני מדבר רק על שני הנושאים האלה.

עמית הלוי: אדוני היושב-ראש, למרות שאני חדש פה בפרוצדורות, חבר הכנסת קרעי מבקש ממך את הזכות שאני חושב שמגיעה לו בצדק, להעלות בדיון במליאה – אפרופו החוק הזה, ואתה יודע שזה קורה כל שבוע, הרי אני בשבוע הראשון ראיתי שמישהו עולה ומגיב ומדבר על נושא אחר לגמרי, לקח לי זמן לאפס את האפשרות הפרוצדורלית הזאת.

עמית הלוי: אומר לך חבר הכנסת קרעי, שיש פה נושא שבאמת מטריד.

עמית הלוי: באמת מטריד.

עמית הלוי: קשה מאוד שממשלה אחת תאכוף ביד נורא קשה את כל ההתקהלויות וביד שנייה תתיר.

עמית הלוי: בא היועץ המשפטי ואומר: תשנו בחקיקה, הוא אומר שזאת נשמת אפה של הדמוקרטיה.

עמית הלוי: הנשמה הראשונה שהדמוקרטיה צריכה לדאוג לה זה נשמת אפם של האזרחים.

עמית הלוי: האם ביד אחת הממשלה אומרת שחייבים לאכוף וביד שנייה היא מקילה, והיועץ המשפטי אומר לנו: תשנו את זה בחקיקה, תעלו את זה לדיון.

עמית הלוי: אומר חבר הכנסת קרעי, אנחנו לא בעניין הפרוצדורלי לעייף פה את כולם.

עמית הלוי: הוא אומר שאם תהיה הסתייגות, היא תיפול, וזאת גם הסיבה שהצטרפתי להסתייגויות - - -

איתן גינזבורג: חבר הכנסת הלוי, כל ההסתייגויות יידונו במליאה.

איתן גינזבורג: יש פה שני נושאים שלא סתם מועלים.

איתן גינזבורג: הם לא סתם מועלים.

איתן גינזבורג: מכיוון שאנחנו עדיין רוצים גם בשלמותה של הקואליציה וגם של הממשלה הזאת, על אף הקשיים וחילוקי הדעות, אנחנו לא רוצים לאתגר את הקואליציה במליאה, שחלילה בשם הדבר הזה - - -

קריאה: - - שהקואליציה תיפול.

איתן גינזבורג: - - או שהחוק או שההסתייגות הזאת במקרה תעבור.

איתן גינזבורג: מכיוון שמדובר פה בחוק ספציפי, הנושא חשוב וראוי להיות נידון.

איתן גינזבורג: אפשר להעלות את זה כהצעה דחופה לסדר.

איתן גינזבורג: אפשר להעלות דיון מהיר בוועדה.

איתן גינזבורג: יש כל כך הרבה כלים.

איתן גינזבורג: את כל צרות העולם להלביש על החוק הקטן הזה?

איתן גינזבורג: אני מודה, לא נוח לי.

איתן גינזבורג: אני מודה שלא נוח לי.

תהלה פרידמן: תגישו הצעה לסדר, מה הבעיה?

שלמה קרעי: הצעה לסדר לא עושה לנו כלום, אנחנו מדברים על זה כל הזמן.

שלמה קרעי: הצעה לסדר לא נותנת כלום, צריך שזה יעלה לדיון מהותי, שאם יהיה רוב של 61 - - -

איתן גינזבורג: לא בחקיקה בהסתייגות, תעלה הצעת חוק.

שלמה קרעי: אני חולק עליך, אדוני יושב-הראש.

שלמה קרעי: תעלה להצבעה.

ארבל אסטרחן: ממשלת חילופים - - -

איתן גינזבורג: אז אני רוצה לראות בזה נושא חדש.

שלמה קרעי: יש עוד הרבה דברים - - -

איתן גינזבורג: נכון, אבל בשאר הדברים אפשר גם הסתייגויות.

איתן גינזבורג: בנושא הזה אתה מאיים על קיומה של הקואליציה ושל הממשלה, זה מה שאתה עושה, ואני לא אתן לזה יד.

ארבל אסטרחן: גם מה המשמעות של ביטול ממשלת חילופים?

ארבל אסטרחן: עכשיו אנחנו מתקנים - - -

איתן גינזבורג: שלמה קרעי, אני לא אתן לזה יד.

איתן גינזבורג: יש לנו אחריות לגבי קיומה של הממשלה הזאת ושל הקואליציה הזאת, על אף הקשיים שבה.

איתן גינזבורג: לכן אני בעד הנושא הזה כנושא חדש, ולכן ברשותך אדוני, אני מבין את הרצון - - -

שלמה קרעי: אתה תצטרך להעלות את זה כנושא חדש ולהצביע.

איתן גינזבורג: אני מעלה את זה כנושא חדש.

שלמה קרעי: רק בזה אתה מתמקד?

שלמה קרעי: בוא תצביע על ההסתייגויות.

איתן גינזבורג: רוב ההסתייגויות מדברות על זה שאתה דוחה את החוק, עד שכל החוקים ייכנסו לתוקף.

איתן גינזבורג: אני לא רוצה שידחו את החוק שלי, של הוועדה.

תהלה פרידמן: איתן, אנחנו רוצים התייעצות סיעתית.

איתן גינזבורג: אני מציע שנעלה את הנושא כנושא חדש לשתי ההסתייגויות האלה.

ארבל אסטרחן: איפה שכתוב "כולל הפגנות" בסוף.

איתן גינזבורג: כן, כל מה שקשור להפגנות בסוף.

איתן גינזבורג: מי בעד? ירים את ידו.

איתן גינזבורג: הצבעה בעד – 6 נגד – 2 נמנע - 1 אושר.

איתן גינזבורג: שישה בעד, שניים נגד, אחד נמנע.

איתן גינזבורג: הנושאים האלה נקבעו כנושאים חדשים.

שלמה קרעי: רביזיה.

איתן גינזבורג: אתה רוצה לצרף את זה לרביזיה הקודמת?

שלמה קרעי: לא, את הרביזיה הקודמת משכתי.

איתן גינזבורג: גם את זה אתה רוצה למשוך?

שלמה קרעי: חכה.

איתן גינזבורג: אני שואל.

שלמה קרעי: חכה, בוא נתקדם.

שלמה קרעי: בינתיים אני מגיש רביזיה.

הילה שי וזאן: אמרת למיקי לוי שיש לו מחליף?

הילה שי וזאן: רק הרבה פחות טוב - - -

איתן גינזבורג: אני מצביע על ההסתייגויות.

ארבל אסטרחן: אפשר להצביע על ההסתייגויות.

איתן גינזבורג: אנחנו נצביע עליהן כמקשה אחת?

שלמה קרעי: בסדר.

איתן גינזבורג: אני מעלה את כל ההסתייגויות כמקשה אחת.

ארבל אסטרחן: אם הן לא יתקבלו, הן יהפכו להסתייגויות.

איתן גינזבורג: כמובן, אם ההצעות האלה לא יתקבלו, הן יהפכו להסתייגויות בחוק ונוכל לקיים על זה דיון.

אוסנת הילה מארק: שלמה – שלמה, שמעת?

אוסנת הילה מארק: היא אמרה שיש לך רק - - -

שלמה קרעי: היא, יש לה חודש, חודשיים עד הבחירות.

איתן גינזבורג: מי בעד ההצעות של שלמה קרעי?

איתן גינזבורג: ירים את ידו.

איתן גינזבורג: מי נגד?

איתן גינזבורג: ירים את ידו.

איתן גינזבורג: הצבעה לא אושרו.

איתן גינזבורג: שבעה נגד.

איתן גינזבורג: מי נמנע?

איתן גינזבורג: ירים את ידו.

איתן גינזבורג: ההצעות לא התקבלו והפכו להסתייגויות במליאה.

איתן גינזבורג: << הצח >> 3.

איתן גינזבורג: המשך הדיון בהצעת חוק הכנסת (תיקון מס' 48) (יושב ראש הוועדה הציבורית לעניין שכר חברי הכנסת), התש"ף-2020 – הכנה לקריאה שנייה ושלישית << הצח >>

איתן גינזבורג: פינדרוס, אתה משכת את הסיפור של האקדמיה?

יצחק פינדרוס: לא, אני רוצה להעלות את זה להצבעה.

יצחק פינדרוס: עניינית, הרי זה לא ראש ממשלה חלופי, אני אומר בכנות שברגע שקבעו שבוועדה הזאת צריכים לתת אפשרות ליושב-ראש ועדת הכנסת למצוא אנשים שמוכנים גם לעמוד בביקורת הציבורית וגם לעמוד בזה, אין שום היגיון לחייב מישהו מסוים בוועדה שיהיה אקדמי.

יצחק פינדרוס: אם כן, שיהיה ראש ישיבה, ערבי, אתיופי או מה שאתם רוצים, אני בעד, אבל חבר'ה, אם מרכיבים ועדה נקייה, מרכיבים ועדה נקייה.

יצחק פינדרוס: אני אומר לכם בכנות, אין לזה היגיון, אני לא מרגיש את ההיגיון.

עמית הלוי: אין עניין לחייב את זה.

יצחק פינדרוס: אין עניין לחייב.

יצחק פינדרוס: אני לא נגד, אני לא נגד אקדמיה, אני בעד, אני רק אומר לא חייב.

עמית הלוי: למה לא איש מינהל ציבורי?

יצחק פינדרוס: איתן, אני חושב שגם אתה צריך להצטרף.

יצחק פינדרוס: אין לזה עניין, ועדה ציבורית.

יצחק פינדרוס: אני נותן לך את האופציה, אתה רוצה לקחת שלושה אנשי אקדמיה?

יצחק פינדרוס: יבושם לך.

הילה שי וזאן: - - - הסתייגות לגבי ההרכב.

איתן גינזבורג: אני רוצה להתייחס להצעה של חבר הכנסת פינדרוס.

איתן גינזבורג: אני אסביר אותה לחבר הכנסת בוסו.

איתן גינזבורג: הוועדה היום קובעת שהוועדה תמנה שלושה חברים, שאחד חבר הסגל האקדמי.

איתן גינזבורג: עוד קובע החוק שהיושב-ראש חייב להיות מהסגל האקדמי.

איתן גינזבורג: הצעת החוק באה לבטל את החובה שהיושב-ראש יהיה חבר הסגל האקדמי, מבלי לבטל את החובה למנות נציג אחד מהסגל האקדמי.

איתן גינזבורג: חבר הכנסת פינדרוס, יכול להיות שיש טעם בהצעה שלך, אני לא אומר שלא, אבל זה נראה לי בעת הזאת צעד אחד רחוק מדי ביחס להצעת החוק.

איתן גינזבורג: כפי שנטען פה קודם, אמנם לא אנחנו קבענו את הוועדה ואת הרכב הוועדה וכו', ואנחנו יודעים מה היה הרציונל בהרכבה ובקביעה שהיושב-ראש לא יהיה מיליארדר.

איתן גינזבורג: אני חושב שעכשיו לבטל לגמרי את הדרישה שאחד מהחברים יהיה חבר הסגל האקדמי, על אף שאני מסכים - - -

עמית הלוי: איש מנהל ציבורי.

איתן גינזבורג: אני לא חושב שבוועדה ציבורית צריך להתחיל לקבוע מאיפה.

איתן גינזבורג: אתה תתחיל לקבוע בוועדה ציבורית ותגמור בנושאים אחרים.

עמית הלוי: למה פרופ' לפיזיקה גרעינית רלוונטי?

איתן גינזבורג: אני מסכים, אני לא חושב שיש איזה יתרון גדול לדבר הזה.

איתן גינזבורג: אני מדבר עכשיו מהמקום שאני פחות אוהב להתייחס אליו, מהמקום של הנראות הציבורית, כאילו אנחנו עכשיו פותחים את זה לגמרי.

איתן גינזבורג: אני מעדיף להישאר בהצעה המצומצמת הקטנה, שאומרת שההרכב נשאר כמו שהוא, שלושה חברים – אחד חייב להיות מהסגל האקדמי, יכולים להיות גם שלושה ויכולים גם שניים.

איתן גינזבורג: להשאיר את ההרכב כמו שהוא.

ארבל אסטרחן: בוועדה האחרונה היו שניים.

איתן גינזבורג: בוועדה האחרונה היו שניים למשל.

איתן גינזבורג: להשאיר את ההרכב כמו שהוא, רק את היושב-ראש תנו לכנסת לקבוע, ואל תחייבו שזה יהיה מהסגל האקדמי.

תהלה פרידמן: אגב, יש לי הצעה, חבר הכנסת פינדרוס, דווקא כי מהותית אני חושבת שהוא צודק.

תהלה פרידמן: אם אנחנו כבר מגישים הצעת חוק שמדברת על סמכויות, ואם כבר אנחנו רוצים להתעסק בזה, בוא נתעסק בכל ביחד ברצינות.

תהלה פרידמן: זה לא נכון להעביר את זה כהסתייגות.

ארבל אסטרחן: זה לא בא כהסתייגות, זה בא כהצעה לנוסח.

איתן גינזבורג: זה בא כהצעה להוסיף את זה לחוק.

תהלה פרידמן: אם אנחנו כבר רוצים לחשוב על הוועדה הזאת מחדש, בוא נעשה את זה כמו שצריך.

תהלה פרידמן: אני חושבת שיש היגיון בזה.

איתן גינזבורג: אני חושב שגם מבחינה ציבורית עדיף להשאיר את זה כמו שזה.

תהלה פרידמן: אני אתך במובן הזה שאני לא בעד - - -

יצחק פינדרוס: איתן, אני לא איעלב אם אתה לא מרגיש מספיק אומץ ללכת לעוד צעד קדימה.

איתן גינזבורג: אין פה עניין של היעלבות וגם לא עניין של אומץ.

איתן גינזבורג: אני מסכים אתך שאין בזה היגיון.

יצחק פינדרוס: אין בזה היגיון.

יצחק פינדרוס: הרי אתה לא חושב אחרת ממני, כי אם פותחים דיון מי צריך להיות שם, הוא אומר שהוא רוצה מישהו מהסגל הציבורי.

איתן גינזבורג: בדיוק, זה בדיוק מה שאני לא רוצה לעשות.

יצחק פינדרוס: הוא רוצה עובד ציבור לשעבר.

איתן גינזבורג: זה בדיוק מה שאני לא רוצה לעשות.

איתן גינזבורג: אני לא רוצה לפתוח בכלל.

איתן גינזבורג: הרי ההצעה של חבר הכנסת רול מקודם הייתה לפתוח את החוק.

איתן גינזבורג: אני לא רוצה לפתוח את החוק, לא את ההרכב ולא שום דבר.

איתן גינזבורג: אני רוצה לאפשר את שיקול הדעת של חברי הכנסת מי יהיה יושב-ראש הוועדה מבין השלושה שנבחרו.

איתן גינזבורג: אפשר לקיים דיון על כל אחד, למה שלושה ולא חמישה, למה חמישה ולא שבעה, למה מהסגל האקדמי.

יצחק פינדרוס: זה במהות, השאלה - - -

איתן גינזבורג: המהות של החוק היא – ותראו מה כתוב בכותרת של החוק - יושב-ראש הוועדה הציבורית.

יצחק פינדרוס: אותו היגיון שאומר שהיושב-ראש לא חייב להיות אקדמי, אומר שגם החבר לא חייב להיות אקדמי.

יצחק פינדרוס: תהיה מחר כותרת ב"הארץ" "גנבו את האקדמאים", תהיה כותרת ב"הארץ".

איתן גינזבורג: כי אתה לא קורא "הארץ", אתה קורא "המבשר".

יצחק פינדרוס: אני גם את זה לא קורא.

איתן גינזבורג: סליחה, "המודיע", שכחתי מאיפה אתה מגיע...

איתן גינזבורג: חמד עמאר, אתה רוצה להגיד משהו?

חמד עמאר: אני תומך במה שאתה מציע.

איתן גינזבורג: אתה אומר להישאר עם היושב-ראש.

חמד עמאר: מחר נכניס מיעוטים, נכניס דרוזי.

עמית הלוי: לא, אנחנו רק מורידים את החיוב, אנחנו לא אומרים מי.

חמד עמאר: בוא לא ניכנס לזה יותר מדי, בואו נצביע על מה שיש.

איתן גינזבורג: אוריאל, אתה תומך בעמדה שלנו?

אוריאל בוסו: אני לא אלך נגד בקשת יושב-ראש הכנסת, אנחנו חושבים שבאמת זה דבר הגיוני שיכולנו לשכנע.

חמד עמאר: עכשיו דנים רק ביושב-ראש, הוא לא חייב להיות רק מהסגל האקדמי.

איתן גינזבורג: אני מבקש להעלות את זה להצבעה.

איתן גינזבורג: מי בעד ההצעה של חבר הכנסת פינדרוס?

איתן גינזבורג: ירים את ידו.

איתן גינזבורג: בעד – 2

איתן גינזבורג: נמנעים –1 לא אושרה.

איתן גינזבורג: אחד בעד.

שלמה קרעי: אני בעד ההצעה של פינדרוס.

אוסנת הילה מארק: אני נגד.

איתן גינזבורג: מי נגד ההצעה?

איתן גינזבורג: מי נמנע?

איתן גינזבורג: שניים בעד, שישה נגד, אחד נמנע.

איתן גינזבורג: הנושא יעלה כהסתייגות.

ארבל אסטרחן: יש בקשות רשות דיבור של ניצן הורוביץ, תמר זנדברג, יאיר גולן ועידן רול.

איתן גינזבורג: בסדר.

איתן גינזבורג: אנחנו ניכנס לרביזיה בשעה 13:45.

יצחק פינדרוס: מי ביקש רביזיה?

שלמה קרעי: אני מושך את הרביזיה.

איתן גינזבורג: אם אתה מושך, נצביע על נוסח הוועדה.

שלמה קרעי: אני ביקשתי רביזיה ואני מושך אותה.

איתן גינזבורג: מאה אחוז, אנחנו רק נצביע על נוסח הוועדה כמוצע.

איתן גינזבורג: מי בעד נוסח הוועדה?

איתן גינזבורג: ירים את היד.

איתן גינזבורג: הצבעה אושר.

איתן גינזבורג: שמונה פה אחד.

איתן גינזבורג: חבר הכנסת קרעי, אני מודה לך על שיתוף הפעולה.

איתן גינזבורג: חבר הכנסת קרעי, רק שתדע שדיברתי עם יושב-ראש ועדת שרים לחקיקה בכל הנוגע להצעות החוק הפרטיות, שהדבר הזה כבר צריך להיות משוחרר ביחס לדיון הקודם שקיימנו, והוא הסכים אתי והוא יפעל לכך.

קריאה: איתן, החוק קיבל פטור?

איתן גינזבורג: לא, הוא לא קיבל פטור.

קריאה: - - - אם אתה רוצה להעלות אותו היום.

איתן גינזבורג: חשבתי ביום רביעי.

ארבל אסטרחן: זה לא על סדר היום של ועדת הכנסת, אבל אפשר להוסיף את זה.

ארבל אסטרחן: צריך להוסיף את זה לסדר היום.

איתן גינזבורג: חברים, הישיבה נעולה.